== Død og begravelse ==
I forbindelse med hyldningsfesten for genvindelse af Flensborg døde Margrete pludselig, muligvis af pest, den 28. oktober 1412, i en alder af 59 år, på sit skib i [[Flensborg Fjord|Flensborg fjord]].
{{citat|Sjælen forlod hendes legeme under et mægtigt og forunderligt uvejr med lyn og torden|Uddrag fra den holstenske krønike}}
Hendes lig blev straks bragt til [[Sorø]] for at blive bisat ved siden af hendes søn, men på initiativ af hendes mangeårige ven, roskildebiskop [[Peder Jensen Lodehat]] blev hun året efter overført til [[Roskilde Domkirke|Roskilde domkirke]], hvor hendes efterfølger [[Erik af Pommern]] 4. juli lod en storstilet mindefest afholde til ære for Danmarks, Norges og Sveriges fuldmægtige frue og husbond.<ref name=":11">[[Benito Scocozza|Scocozza, Benito]] (1997). ''Politikens bog om danske monarker'', København, side 87</ref>
Historie Biblioteks-_og_informationsvidenskab Tidligere_riger,_stater,_protektorater,_kolonier_og_lande